Holiday home Rauland Holtardalen Torvetjorn Noruega - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Rauland Holtardalen\nTant si es tracta d'un viatge de plaer com si és de negocis, Holiday home Rauland Holtardalen és una elecció d'allotjament magnífica quan visiten Torvetjorn. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Torvetjorn. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, reproductor de DVD/CD per satisfer els clients més exigents. L'hotel compta amb una llista completa de comoditats, com sauna, pesca. Descobreixi una encantadora mescla de servei profesional i ampla gama de característiques a Holiday home Rauland Holtardalen.\nEspai comú 2 llits dobles, 6 llits de llitera, 2 sofàs llit


Ets aquí: Inici / El teu videoclip\nVols crear un videoclip amb la teva cançó preferida?, Tú ets l’estrella!\nUna ballarina i un càmera professional s’encarregaran de treure el millor de vosaltres. Shakira, Bruno Mars… tenen videoclips que es poden versionar en qualsevol lloc de manera espectacular. Disposareu de vestuari, attrezzo, focus, màquina de fum… Vingui, a donar-ho tot!.\nEl grup tria la cançó per a realitzar el videoclip.\nUna ballarina es presenta al grup i el dirigeix durant tota l’activitat.\nEls participants trien els complements de vestuari (barrets, ulleres de colors, perruques…).\nCada videoclip tindrà 10 escenes amb un metratge final de 10 minuts.\nDurant el rodatge podeu fer playback o també teniu l’opció de gravar la vostra cançó personalitzada en el nostre estudi.\nLa nostra ballarina us ensenyarà una senzilla coreografia i realitzareu diversos assajos.\nUna vegada finalitzat el rodatge, es procedirà a la seva edició. En 45 minuts editem el videoclip.\nEs lliura el videoclip muntat en Full HD amb els millors plans, música, crèdits, tomas falsas i making of.\nEl rodatge d’un videoclip és una activitat molt alegre i excitant per als grups.\nDurada activitat: 2 hores\nLloc activitat: Outdoor o indoor\nCapacitat grup: De 5 a 100 persones\nPersonal Filma’t: Un Director, una coreògrafa i un montador per cada grup de rodatge\nMaterial activitat: Equip audiovisual professional, Complements de vestuari i atrezo necessaris per tots els participants del videoclip triat


Sr. Jordi Rabassó Campi – Testimonios para la Historia\nPortada » PC, 12è VOLUM. Fundacions » Sr. Jordi Rabassó Campi\nSr. Jordi Rabassó Campi\nUNIVERSAL FUNDACIÓ PRIVADA\n“L’actitud positiva vers la prevenció, evita l’accident”\nFundació Universal treballa per fomentar la reducció dels accidents de treball. L’entitat, que va néixer el 1989, ha realitzat una trajectòria important, que ha contribuït a millorar la consciència preventiva tant de l’empresari com del treballador. La presideix el Dr. Juan Antonio Andreu, i Jordi Rabassó Campi n’és el director.\nLa finalitat de la Fundació és fomentar, desenvolupar i difondre aquelles ciències, tècniques i activitats relacionades amb la prevenció, tractament, rehabilitació, legislació i gestió de la salut i higiene en el treball, atenent les creixents necessitats de la societat dins el marc laboral. “Realitzem activitats docents, d’investigació experimental, clínica i de base, programes formatius, de foment de l’ocupació, d’adequació i valoració del personal i dels llocs de treball, serveis d’informació, de documentació, auditoria, diagnòstic, mediació i consultoria.”\nLa realitat és que la societat no disposa de cultura de la prevenció i no tan sols en el camp dels riscos laborals sinó en molts d’altres. “Hi ha dues grans branques que s’han de treballar, una és la de l’aptitud, és a dir, que la gent sàpiga què pot passar, quins riscos pot haver-hi en el seu lloc de treball, que conegui com es poden evitar, que faci el seu treball correctament… i l’altra és l’actitud, que sigui positiva vers la prevenció, que es facin les coses ben fetes per evitar l’accident. L’any 1995 es va publicar la Llei de prevenció de riscos laborals i el 1997 el Reglament dels serveis de prevenció que partien d’una directiva europea de 1989. Després d’uns anys d’aplicació no s’ha aconseguit rebaixar la xifra d’accidents de treball.”\nEl fet és que l’accident es pot evitar. “Hi ha diferents estadis que poden tractar d’evitar-lo però s’ha de buscar el que sigui més eficient. Disposar de protecció final no evita l’accident però és important que se n’utilitzi. En un altre estadi hi ha la prevenció, que és intentar fer que encara que hi hagi condicions perilloses aquestes no sobrevinguin; finalment, és molt important la previsió, és a dir, construir adequadament, dissenyar màquines, instal·lacions, processos productius que no comportin risc pel treballador.” De la normativa sobre riscos laborals se’n poden extreure dues conclusions bàsiques: “L’empresari ha de garantir la seguretat i la salut dels treballadors al seu càrrec mentre que aquests s’han de protegir, fer el seu treball de forma segura per no accidentar-se ni provocar danys a tercers. Aquests dos articles, però, queden incomplets perquè manquen actitud i coneixements tant per part del treballador com de l’empresari.”\nLa reglamentació va posar de manifest la necessitat de disposar de persones formades en aquesta matèria. Jordi Rabassó coneix el tema amb escreix, ja que hi porta més de 25 anys dedicat. “Ara, hi comença a haver especialistes formats en prevenció de riscos laborals tot i que fa uns anys els qui ens hi dedicàvem érem una minoria. Amb l’entrada en vigor de la Llei es detecta la necessitat de disposar de molta més gent especialitzada. El Reglament de serveis de prevenció va permetre que unes institucions es poguessin dedicar a la formació, i Fundació Universal decideix entrar en aquest camp per donar resposta immediata a la necessitat social. Vam ser la primera entitat acreditada a Catalunya per dur a terme cursos formatius en matèria de prevenció de riscos laborals.”\nEl Reglament té en compte diverses figures que han d’integrar-se al món empresarial per preveure riscos laborals: “Persones que puguin formar part dels serveis de prevenció dins de les empreses, serveis aliens i treballadors designats dins l’empresa. La formació d’aquests darrers i la formació tècnica del futur director o tècnic dels serveis de prevenció és, sens dubte, una necessitat que s’ha de cobrir amb una preparació específica de qualitat. Així, la Fundació és l’instrument òptim per al desenvolupament d’una formació d’alt nivell ja que disposa d’una experiència d’anys d’investigació i docència dins d’aquest camp.”\nFundació Universal realitza formació per acreditar les especialitats de Seguretat en el Treball, Higiene Industrial i Ergonomia i Psicosociologia Aplicada. A més, fa seminaris específics de matèries relacionades amb la Prevenció de Riscos Laborals. També duu a terme el curs d’Auditoria del Sistema de Prevenció de Riscos Laborals així com cursos inclosos dins les àrees de gestió, recursos humans i sanitària. “La Fundació ha iniciat una línia de treball i docència amb el laboratori d’Anatomia Artroscòpica del Departament de Ciències Morfològiques de la Facultat de Medicina de la UB per a la realització de Jornades Teoricopràctiques d’Anatomia Quirúrgica, entre d’altres iniciatives.”\nA banda de les actuacions formatives, la Fundació també treballa en la consultoria i la investigació. “En consultoria duem a terme investigació i detectem necessitats formatives en prevenció, factor humà i salut laboral. També avaluem al personal en el seu lloc de treball. En aquest sentit, es realitzen seminaris, jornades i debats sobre activitats preventives; ajudem a finançar projectes. En l’àrea d’investigació es fan tasques de recerca i s’ofereixen estudis innovadors sobre aquestes matèries. Des de la constitució de la Fundació s’han concedit ajudes econòmiques personals i institucionals per a la realització de programes formatius de diferents tipus.”\nEntre aquests programes destaca el de Radiologia Intervencionista a l’Institut dei Tumori di Milano, el curs de Diplomat en medicina preventiva i esportiva al Royal London Hospital de Londres o el Màster en Malalties infeccioses que va tenir lloc a l’Hospital del Mar de Barcelona. “Per a la convocatòria d’ajudes a la Investigació 2001-2002 s’ha escollit el projecte Establiment d’una metodologia per la prevenció de la transmissió de microorganismes i alergènics a l’ambient de treball a través dels sistemes de ventilació i climatització. També s’ha concedit un accèssit al projecte Assetjament moral al treball (mobbing): diagnòstic, prevenció i reparació d’una nova malaltia laboral. Igualment es realitzen convenis d’investigació amb institucions i universitats.”\nEls objectius de futur de Fundació Universal mostren el compromís de l’entitat per eliminar els riscos laborals. “No només volem actuar amb cursos reglamentats sinó que volem convertir-nos en un referent dins de la formació continuada en matèria de prevenció. El tècnic que s’ha format en aquests camps, quan accedeix a l’empresa, s’adona que ha de reciclar-se per abastar les seves necessitats. També estem entrant en el món de les noves tecnologies per disposar d’una alternativa als cursos presencials.” Aquesta Fundació està desenvolupant un projecte necessari per a la societat, perquè l’elevada sinistralitat en el món laboral es pot evitar, però cal l’esforç de tots perquè sigui una realitat.\nPrevAnteriorSr. Francesc Pujol Inglès\nSiguienteSrs. Josep Ragull Bachiller, Josep Ragull Castellar i Josep Mora GironsNext


Magnífica actuació del castellers vilafranquins...\nIsona77 el 02/11/10, 04:39 pm\nEls Castellers de Vilafranca fan història.\n[ El Punt ] :: 2010-11-02 09:35:55h\nEls de la camisa verda aconsegueixen descarregar per primer vegada el dos de vuit sense folre\nEls vilafranquins descarreguen tres castells més de gamma extra completant la millor actuació de tots els temps.\nEls Castellers de Vilafranca han aconseguit descarregar per primera vegada a la història la torre de vuit sense folre a la diada de Tots Sants d'aquests dilluns a Vilafranca i completar amb tres castells més de gamma extra la millor actuació de tota la història del món casteller.\nEls de Vilafranca han començat l'actuació amb el quatre de nou amb folre i agulla, el tercer que descarreguen enguany. A la segona ronda, ha arribat el dos de vuit sense folre, que al concurs de Tarragona ja van intentar però que va caure amb cinquens col·locats. Aquest cop, però, els de la camisa verda l'han descarregat enmig de l'eufòria de tota la plaça, conscients que acabaven de veure un fet inèdit en tota la història del món casteller. Els Castellers de Vilafranca ja van ser els primers a carregar-la ara fa tot just 11 anys.\nA la tercera ronda, els vilafranquins han descarregat per segona vegada a la història el 3 de 9 amb folre i agulla. La primera vegada també el van aconseguir els Castellers de Vilafranca a la diada de Sant Ramon de la Festa Major de Vilafranca de l'any passat. Per arrodonir la millor actuació de tots els temps, els de la camisa verda han descarregat amb molta solvència el pilar de vuit amb folre i manilles.\nD'aquesta manera tant brillant els Castellers de Vilafranca tanquen la temporada i deixen per la pròxima temporada l'inèdit pilar de nou amb folre, manilles i puntals.\nD'altra banda, els Capgrossos de Mataró han aconseguit descarregar el seu primer castell de gamma extra de la seva història, el 2 de 9 amb folre i manilles, que ja van intentar al passat concurs de Tarragona. Els de la camisa blava han completat l'actuació amb un quatre i un tres de nou amb folre.\nEl Castellers de Sants també han aconseguit descarregar un castell inèdit en el seu historial, el 4 de 9 amb folre. Amb la moral pels núvols han enfilat la segona ronda amb un tres de nou amb folre que només han aconseguit carregar. Han finalitzat l'actuació descarregant una torre de vuit amb folre.\nEls Castellers de Lleida han intentat carregar el seu primer castell de nou pisos, el 3 de 9 amb folre, però l'estructura ha cedit abans que l'enxaneta el coronés. Tot i això, els lleidatans han descarregat el 4 de 8, el 3 de 8 i el 2 de 7.\nDarrera actualització ( Dilluns, 1 de novembre del 2010 19:04 )


El cap de setmana torna a Les Comes el major esdeveniment de vehicles 4x4 d'Europa | NacióManresa\nEl cap de setmana torna a Les Comes el major esdeveniment de vehicles 4x4 d'Europa\nLes entrades de visitants no estan limitades i es podran adquirir el mateix dia de l'esdeveniment a les taquilles d'inscripcions de la instal·lació\nper Redacció , 10 de març de 2020 a les 09:07 |\nL'espectacle 4x4 torna a les Comes | Joan Fernández\nLes Comes de Súria, tornarà a ser el bressol del 4x4 a Europa el 13, 14 i 15 de març amb la celebració de la novena edició de les Comes 4x4 Festival, un esdeveniment únic, que ja s'ha convertit en el referent per a tots els amants del motor, l'off-road i l'aventura.\nDues hores, és el temps que van durar les 900 entrades per divendres, les 900 de dissabte i les 900 per diumenge que l'organització va posar a disposició de tots els participants el passat 9 de gener. Fins i tot havent ampliat significativament la zona d'acampada, aquesta, també va quedar completa als pocs minuts de l'obertura d'inscripcions. Per aquest motiu, per tal de donar una alternativa als assistents que venen de més lluny, l'organització ha penjat a la seva web oficial un llistat de tot tipus d'allotjaments propers a Les Comes.\nDes de les 9 del matí de divendres, Les Comes, una finca catalana de segle X amb 550 hectàrees de terreny, obrirà les portes a participants i visitants que vulguin gaudir d'un gran nombre d'activitats per a grans i petits i d'un ampli ventall d'opcions d'oci i aventura pensats per a famílies i amics.\nCom ja s'ha fet en les últimes tres edicions, per continuar garantint la qualitat general de l'esdeveniment, l'accés a les pistes 4x4 està limitat a 900 vehicles per dia. Aquesta limitació, garantirà una millor distribució dels participants durant els 3 dies oberts a el públic.\nEls visitants o persones sense vehicle tot terreny son els altres protagonistes del cap de setmana. L'equip de Pep Vila (organitzador de l'esdeveniment) ha preparat per tots ells, un gran número d'activitats relacionades amb el motor, l'off-road i l'aventura.\nUna de les activitats estrella serà la Zona Dakar BFGoodrich, on es podrà veure en acció alguns dels vehicles de Dakar 2020. En camions, s'ha confirmat el IVECO de l'equip DeRooy pilotat per Albert Llovera, l'espectacular 6x6 de Jordi Juvanteny i el MAN d'Alberto Herrero. En cotxes comptarem amb Xavi Foj, Cristina Gutiérrez, Jordi Queraltó, Petra Zemankova i Oscar Fuertes, i podrem veure també en acció altres dels vehicles estrella de Dakar, els Side by Side, amb la presència de Jose Antonio Hinojo, Santiago Navarro i Ruben Gracia entre d'altres. Tots ells ens faran gaudir d'allò més en una espectacular exhibició en un circuit de terra on els veurem córrer i saltar a gran velocitat.\nLa tarda de dissabte es farà la conferència Dakar on a més dels pilots ja esmentats, si afegiran Nani Roma, Alex Haro, Lucas Cruz, Domingo Román, Jose Luis Peña, Juan Carlos Fernandez, Antonio Marmolejo, Joan Font, Manolo Plaza, Francesc Ester i altres mítics pilots dakarians que ens explicaran les seves anècdotes i vivències més divertides i personals.\nUna de les novetats d'aquest any serà l'exhibició Les Comes 4x4 Extreme, una espectacular demostració de les capacitats off-road dels vehicles que participaran en la cursa de mateix nom que tindrà lloc a Les Comes el 27, 28 i 29 de març. Aquests cotxes participaran en un campionat estatal anomenat 4x4 Iberian King i es podran veure per primera vegada en aquesta exhibició que tindrà lloc a Les Comes 4x4 Festival.\nDissabte i diumenge a la tarda, podrem gaudir d'un altre dels grans espectacles de el cap de setmana, la Supertrack. Una prova cronometrada que reuneix els vehicles més espectaculars que es podran veure a Les Comes i els enfrontem en un circuit extrem amb tot tipus d'obstacles. Aquest espectacle comptarà amb una grada que permetrà veure més i millor el nou circuit que l'equip de Les Comes ha preparat per a aquesta activitat, la qual serà més dinàmica i divertida que mai.\nA més, es podrà gaudir també d'un circuit de Riad Slot i del 2n concurs de Circuits Crawler RC de Màrqueting Off-Road, dues activitats que es realitzaran a la Zona Balancí, una àrea que disposa d'un punt de restauració des d'on es podrà veure la Supertrack.\nEls més petits disposaran d'una zona infantil amb inflables, llits elàstics, jocs populars i un circuit de 4x4 elèctrics, però, a més, podran dirigir un cotxe RC-Crawler en un circuit a escala i els més atrevits podran trobar una tirolina de 150 metres , un rocòdrom i ponts tibetans. Hi haurà també una activitat de realitat virtual entre altres novetats.\nEsports, 4x4, les comes 4x4, motor, les comes


Bloc d'en Manel Escribà: Aquests del Polònia són genials...\nReconec que si hi ha un programa de televisió que procuro no perdre'm, aquest és Polònia.\nNo vindré a descobrir ara la sàtira política ni les seves paròdies, però he de reconèixer que ahir dijous, diada de Sant Jordi, van fer un gag d'una senzillesa i tanmateix amb tal raó i gràcia que em ve de gust compartir-ho.\nDurant les noticies, Polo-News, van dir quins havien estat els més venuts per Sant Jordi. Encapçalava la llista Ignasi Guardans, que s'havia venut al govern socialista.\nUn gag simplement genial.\nPublicat per Manel Escribà a 24.4.09\nEtiquetes de comentaris: Altres comentaris, Catalunya, Política catalana\ncom tu molt bé dius, no els descobrirem ara, ...si es veu que els gags han ficar-los amb subtitols amb castella al youtube, perque la gent va boja pels gags dels polacos....art catala\n25 d’abril de 2009 a les 0:31


Càritas amb Ucraïna - Diocesana de Tortosa\nFem costat a la població víctima dels atacs i l'emergència humanitària.\nDiócesis Diocesana de Tortosa Qué hacemos Emergencias Zona Geográfica Europa\nRússia ha llançat míssils a les infraestructures i punts fronterers. Tancs i tropes han entrat a Ucraïna en punts de l’Est, Sud, i Nord del país.\nSegons les últimes dades d’ACNUR, a 29 de març de 2022, més de quatre milions de refugiats han sortit d’Ucraïna. És el major èxode de persones refugiades a Europa des de la II Guerra Mundial. A més dels refugiats que surten del país, s’estima que 12 milions de persones dins d’Ucraïna necessiten ajuda humanitària urgent.\nL’ONU adverteix que aquesta crisi posa en perill la nutrició de la cinquena part de la població mundial, ja que depèn del blat de Rússia i Ucraïna. Càritas Àfrica ja ha alertat sobre l’impacte d’aquesta situació en alguns països, que s’afegeix a altres emergències i posa en risc la situació humanitària de milions de persones: “Kenya i Burkina Faso compren el 30%, Etiòpia el 40% i Somàlia el 90% del seu blat a Rússia o Ucraïna”.\nCàritas Espanyola treballa a Ucraïna des de 2010, i des de 2014 a la regió del Donbass. En aquests moments, estem donant suport al treball humanitari de Càritas Ucraïna i les Càritas de països limítrofs.\nL’emergència en xifres\n5,5milions de persones\nHan sortit d’Ucraïna.\n7,7milions de persones\n24milions de persones\nNecessiten ajuda humanitària al país.\nAteses per Càritas.\nHabitatge, salut, alimentació.\nDes que va començar el conflicte Càritas ha atès a més de 706.000 persones. Els centres ofereixen allotjament, lavabo bàsic, menjar i aigua. Càritas està fent un esforç per acompanyar aquesta atenció amb ajuda psicològica. A més de l’allotjament s’ofereixen 4.000 menjars al dia per tot el país. Aquest servei és bàsic perquè les persones puguin arribar a un lloc segur on descansar i pensar sobre les seves futures decisions.\nCàritas Ucraïna està fent un gran esforç per a detectar els casos més vulnerables (mares a càrrec de famílies nombroses, persones majors, majors a càrrec de nets) amb la finalitat de protegir-los i acompanyar-los de manera específica.\nLes línies d’acció prioritàries per a Càritas Ucraïna són:\nRepartiment d’informació actualitzada, menjar calent, aigua, kits d’higiene bàsica.\nTransport segur per a les persones evacuades.\nRefugi segur i bugaderia en els centres d’atenció.\nResposta a casos especials (ancians, persones amb discapacitat, menors) i suport emocional bàsic i zona de jocs per a nens (esports i manualitats) per a eliminar la tensió.\nGràcies a la solidaritat i confiança de la societat espanyola en la xarxa Càritas donem suport a aquestes accions amb 3.000.000 euros.\nL’activitat de Càritas Polònia està centrada en:\nRegistre de persones i acompanyament a allotjaments dels serveis públics o de Càritas en el cas de perfils molt vulnerables.\nDistribució de menjar no perible.\nLliurament de matalassos i sacs de dormir.\nRegistre de menors no acompanyats.\nDistribució d’informació en els punts d’arribada.\nServei de distribució de menjars, que atén tant persones allotjades en recursos de Càritas, com a persones que s’allotgen fora d’ells.\nActualment hi ha unes 8600 persones ateses en recursos de Càritas, i s’està donant suport a altres 30.000 allotjades en cases de particulars.\nMés de 400 menors amb els seus tutors s’han allotjat en centres de Càritas, cases de retir i cases de religiosos. Es presta especial atenció als menors amb diversitat funcional.\nEn total, des que va començar el conflicte, s’han beneficiat 573.000 persones (refugiats i locals vulnerables). Així mateix, des que va començar el conflicte, s’han repartit 13.000 kits de menjar no perible.\nCàritas Romania i les Càritas Diocesanes del país s’han mobilitzat per a donar una resposta humanitària ràpida i urgent.Des d’inici del conflicte, s’ha atès 6.000 persones.\nActualment hi ha 12 centres per tot el país que ofereixen allotjament, menjar i serveis bàsics.\nAixí mateix, s’ha fet un enviament de material d’ajuda humanitària a Ucraïna.\nLes línies d’acció prioritàries per a Càritas Romania són:\nAllotjaments segurs i dignes de tala i mitja estada.\nSatisfacció de necessitats bàsiques de menjar i estris domèstics.\nEls refugiats ucraïnesos accedeixen als serveis socials bàsics.\nEls desplaçats interns d’Ucraïna satisfan les seves necessitats de menjar i estris bàsics.\nGràcies al suport i solidaritat de la societat, Càritas Espanyola aportarà 300.000 euros al present projecte.\nDes de l’inici de la crisi, Càritas Moldàvia està distribuint ajuda humanitària per a cobrir tant necessitats físiques (aigua, menjar, allotjament i transport), com a emocionals.\nA més ofereix informació sobre els recursos als quals es pot accedir i com, prepara activitats per a nens i ajuda a les persones refugiades a prendre una decisió sobre el seu futur pròxim.\nCàritas Moldàvia està fent un esforç per augmentar les seves activitats, de manera que es pugui donar resposta al creixent flux de refugiats.\nLa prioritat se centra en els perfils més vulnerables (dones amb família nombrosa al seu càrrec, majors a càrrec de nets i netes, persones amb mobilitat reduïda, persones amb diversitat funcional).\nLes línies de treball prioritzades per Càritas Moldàvia per a atendre 9.600 persones són:\nGarantir el transport segur des de la frontera als centres d’acolliment.\nBrindar centres d’allotjament segurs per a descansar.\nAssegurar l’accés a menjar, serveis d’higiene i lavabos bàsics.\nSecundar psicosocialment a famílies que han fugit del conflicte.\nGràcies al suport i solidaritat de la nostra societat, Càritas Espanyola pot donar suport a aquesta intervenció amb 300.000 euros.\nNecessitem la teva ajuda urgent, dona ara\nKit d'aliments i accés a aigua potable\nKit de medicaments i material d'higiene i salut\nMaterial de refugi i combustible per a escalfar\nEnvia un SMS amb la paraula CARITAS al 38014\nCost del SMS: 6 euros que són una donació íntegra per a Càritas\nCost del SMS: 6 euros (donació integra per a l’ONG). Servei de SMS per a recaptació de fons en campanya de tipus solidari operat per Altiria TIC, www.altiria.com, i l’Asociación Española de Fundraising, www.aefundraising.org, núm. atn. clte. 913311198, Av. General Perón, 6 – 28020 Madrid. Col·laboren Movistar, Vodafone, Orange, Yoigo i Euskaltel.


Eusebio: “El repte és encadenar ratxes consecutives de bons resultats” - FC Barcelona\nHomeFutbolBarça BNotíciesEusebio: “El repte és encadenar ratxes consecutives de bons resultats”\nEusebio: “El repte és encadenar ratxes consecutives de bons resultats”\nEusebio ha donat la convocatòria de 19 jugadors amb les novetats de Bañuz i Lucas respecte al partit amb el Deportivo El Barça B ha preparat aquest divendres el partit davant l’Alabès (18 hores, Esport3) amb les absències d’Espinosa, Juste i Campins per lesió i de Pol Calvet i Ortolá per decisió tècnica\nEusebio, en un partit / FOTO: VICTOR SALGADO - FCB\nEl Barça B ha preparat a consciència l’exigent partit d’aquest dissabte, en què s’enfrontarà a l’Alabès (18 hores, Esport3) al Miniestadi. L’equip vitorià ve de perdre els seus últims dos partits davant l’Hèrcules i el Mirandés però posarà les coses molt difícils als d’Eusebio.\nTot i la classificació de l’Alabès, Eusebio ha dit: “Qui segueixi la Segona Divisió aquest any veurà que tots els equips estem molt igualats i que no hi ha partit fàcil per a cap equip; al contrari, qualsevol pot guanyar qualsevol”.\nA més, el tècnic de La Seca ha afirmat que són un equip molt perillós perquè marca molts gols: “Juguem contra un rival dels que porta més gols de la categoria, un rival ferit pels últims resultats. Això significa que ens espera un partit dur, difícil, però confiem en el nostre treball, la nostra mentalitat i la nostra ambició”.\nPer acabar, el tècnic del filial confia que segueixi la bona ratxa de les últimes jornades: “Estem en un bon moment. L’equip indubtablement segueix creixent, però hem de seguir amb tensió per mantenir la intensitat i l'emoció. És un repte per a nosaltres encadenar ratxes consecutives de bons resultats”.\nEntrenaments amb els disponibles menys Bagnack\nEl Barça B ha fet l’últim entrenament aquest divendres amb tots els jugadors disponibles menys Bagnack, que s’ha exercitat amb el primer equip. També s’ha entrenat Munir, del Juvenil A. Les úniques absències han estat les dels lesionats Espinosa i Campins. Sergio Juste ha fet treball específic de camp.\nConvocatòria amb Bañuz i Lucas\nEl tècnic Eusebio Sacristán ha fet pública la llista de convocats de 19 jugadors per a aquest partit, en què destaquen les novetats de Bañuz i Lucas respecte al partit amb el Deportivo. Així, la llista completa és la següent: Bañuz, Masip, S.Gómez, Patric, Planas, Ilie, Dongou, Grimaldo, Babunski, Edgar Ié, Bagnack, Samper, Denis Suárez, D.Nieto, Lucas, Edu Bedia, Adama, Sandro i Munir. Es queden fora per lesió Espinosa, Juste i Campins, i Pol Calvet i Ortolá per decisió tècnica.\nBuscant el quart sense perdre


Èxit total a la gira andalusa – Club Tennis Taula Balaguer\n3 abril, 2016 Últimes notícies No comments\nEl dissabte, contra el Linares, Yanlan Li va encetar el marcador del Balaguer guanyant a Gloria Panadero per 0 a 3 (10-12, 8-11, 6-11). Tot seguit Anna Biscarri va cedir el seu punt contra la sèrbia Jana Tomazini per 3 a 0 (11-2, 11-4, 11-6). Tingting tornava a donar avantatge a les balaguerines guanyant a la romanesa Melinda Ciurcui per 0 a 3 (8-11, 7-11, 2-11). En el dobles Tingting i Yanlan s’imposaven a Panadero i Circui també per 0 a 3 (5-11, 9-11, 9-11), i finalment Yanlan Li guanyava a Tomazini, en el partit més disputat, per 1 a 3 (3-11, 11-7, 7-11, 6-11), posant el marcador general en el 1 a 4 final.\nEl diumenge les balaguerines es traslladaven de (Linares ) Málaga a Priego (Córdova) per enfrontar-se al quart classificat a la lliga. En el primer enforntament Tingting Wang s’imposava a Yolanda Enríquez per 0 a 3 (5-11, 6-11, 4-11). A continuació Anna Biscarri queia davant la sèrbia Marija Galonja per 3 a 0 (11-2, 11-2, 11-2). Yanlan Li posava en avantatge al Balaguer guanyant a Belén Henares per 0 a 3 (4-11, 3-11, 2-11). En el dobles la parella balaguerina s’imposava a Galonja i Enríquez per 0 a 3 (2-11, 4-11, 10-12). I finalment era Tingting Wang que donava el punt definitiu al Balaguer guanyant a Galonja per 0 a 3 (9-11, 6-11, 7-11).\nAmb aquestes dues victòries el Balaguer Villart Logístic es posa amb els mateixos punts que el líder, l’UCAM Cartagena, al capdavant de la classificació de la Superdivisió.\nBalaguer Villart Logístic i CTM Linares\nanna biscarri, Balaguer, ping-pong, Superdivisión Femenina, tennis taula, Villart Logístic


El Govern homenatjarà les víctimes del coronavirus als actes de la Diada - Empordà\nEl Govern homenatjarà les víctimes del coronavirus als actes de la Diada\nEs projectaran imatges dels "presos polítics" a les parets del Palau de la Generalitat\nACN 01.09.2020 | 17:40\nMeritxell Budó i Josep Costa ensenyen el cartell dels actes. ACN\nMeritxell Budó i Josep Costa ensenyen el cartell dels actes.\nEl Govern i el Parlament homenatjaran la ciutadania i les víctimes del coronavirus als actes de la Diada de l'Onze de Setembre. La portaveu del Govern, Meritxell Budó, i el vicepresident primer del Parlament, Josep Costa, han presentat el programa en una roda de premsa a Palau, aquest dimarts a la tarda.\nEls actes tindran un format més reduït, tant al Parlament com a Govern, "més íntim", sense públic, i complint les mesures de seguretat. El 10 de setembre es projectaran imatges dels "presos polítics" a les parets del Palau de la Generalitat, per visualitzar-ne el seu "retorn". El Parlament homenatjarà els exdiputats i exdiputades de les onze legislatures. El marc del programa es titula 'Aquesta terra', en referència al país i al planeta.\nL'acte 'Aquesta terra', dirigit per Lluís Danés, començarà a la Plaça Sant Jaume el 10 al vespre. S'iniciarà amb la solemne hissada de la bandera presidida pel president de la Generalitat, Quim Torra, acompanyat per la Guàrdia d'Honor dels Mossos d'Esquadra. En aquest moment també hi assistiran el vicepresident, Pere Aragonès, i la consellera de la Presidència, Meritxell Budó. Tot seguit, El Cor Jove de l'Orfeó Català, acompanyat per Xavi Lloses al piano, interpretarà 'El cant de la senyera'.\nEl cartell de la Diada fa referència a la Terra des del punt de vista "més ampli" de la paraula. D'una banda, la Terra com a un tros d'espai, més petit o més gran, des d'on aquests dies de pandèmia la gent ha viscut i ha observat tot el que passava al seu voltant. Els quadrats en blanc i negre indiquen aquest petit espai on la gent s'ha reclòs, un petit espai que la gent ha fet seu i des d'on s'ha viscut un dels moments més durs de la història dels nostres temps.\nAquests quadres, a més, també fan referència a les relacions de la ciutadania, al distanciament social i a la falta de contacte que ens ha portat la Covid-19 però alhora també la necessitat d'aquest contacte entre els individus i el pes que s'ha demostrat de la societat, tal com ha explicat Budó. Amb relació a la pandèmia, el color negre d'aquesta terra pretén indicar el dol per totes les víctimes que hi ha hagut, i també és un homenatge a aquesta terra que les ha acollit. L'autora del disseny del cartell és Cèlia Martín.\nEl Govern encara treballa per com serà l'ofrena floral al monument de Rafael Casanova de l'Onze de Setembre pel matí. Està previst que a Girona l'ofrena a Josep Irla es faci a les 9 hores al cementiri de Sant Feliu de Guíxols. L'acte institucional a Lleida serà el dia 10 a les 18:30 hores al Pont llevadís del Turó de la Seu Vella. A Tarragona, l'acte a porta tancada serà el mateix dia a les 18 hores al Claustre de l'arxiu de Tarragona, i l'ofrena a Casanova a les 9:00 hores de l'11-S al Passeig marítim de la capital.\nA Madrid, l'acte serà el dia 14 a les 19:30 als Jardins de l'edifici Zurich, amb la presència de Budó. També es faran actes virtuals a Noruega (dies 8 i 10), a la delegació del Govern a la UE (el dia 9), a Viena (10), a França i Alemanya (11), i Suïssa (17).\nTorra vol unitat: "Mai faré retrets als partits, l'única disputa és amb l'Estat".\nEls API catalans lamenten la contenció de rendes en els contractes de lloguer.


quin llibre voldries que et regalessin el dia 23 d'abril?\nEp! Això no es pot dir, que si es diu no seria un sorpresa!\nPer cert, i perquè tan sol un? ;-)\n10 d’abril de 2008 a les 20:47\nUn que m'agradàs molt, d'aquells que desitges fa molt de temps, però que tanmateix no esperes que et regalin.\n11 d’abril de 2008 a les 7:13\nUn llibre en blanc, que en obrir-lo, cadascú que l'obrís hi trobara escrites les paraules que li semblaren més meravelloses, paraules capaces de fer cadascú feliç.\n(Somniar també s'hi val).\n11 d’abril de 2008 a les 17:23\nQue sigui sorpresa, que el pensin i que el triïn pensant en mi.\n12 d’abril de 2008 a les 10:18\nLlibreter, tens raó això no es pot dir. I sí poden ser molts llibres.\nLlorenç, aquest llibre que dius és el que ens agradaria que ens regalessin a tots.\nNovesflors, molt bona idea, això del llibre en blanc.\nL'espolsada de llibres, la sorpresa i el detall personalitzat és el regal perfecte.\n13 d’abril de 2008 a les 17:05\nJo em comformaria amb que algú em regalés un llibre. Normalment sóc jo la que els regalo.\nBes que hi farem...\n15 d’abril de 2008 a les 10:45


Ens acostem a l’estiu i, amb permís de l’economia i dels economistes, anem de cara al bon temps. Per tant, s’acosten les vacances, temps per a la lectura, passejar i escoltar bona música. I de bona música, al nostre país, cada vegada se’n fa més i millor\nBernat Deltell 12-04-2012 18:01 Lectures 2158\nVD. Portada del disc 'Espècies per catalogar'\nEspècies per catalogar (Els Amics de les Arts). Magnífic segon treball discogràfic d’aquest singular grup de popfolk que es van donar a conèixer amb el reconegut i premiat Bed&Breakfast. El quartet Els Amics de les Arts és una de les sensacions de la música actual feta al nostre país i amb vocació internacional. En aquestes Espècies per catalogar hi trobareu molt bones cançons (i molta influència de Jeff Lynne i la seva ELO), arranjaments de gran densitat i complexitat, bones melodies, lletres intel•ligents i músics acompanyants que per si mateixos ja omplen un escenari. Excitants, atrevits, irredempts, originals i irònics, Els Amics de les Arts fan honor al seu nom. I per cert, una bona notícia per als fans: el Bed&Breakfast ha estat reeditat en una edició especial que inclou un segon CD amb el Castafiore Cabaret i quatre bonus tracks (entre elles, Tren transsiberià). Valoració: *****\nL’amor feliç (Mishima). Just acabat de sortir del forn, el sisè disc del grup liderat per David Carabén manté la línia melòdica i musical iniciada amb Set tota la vida (2007) i finalitzada –fins ara- amb Ordre i aventura (2010). Amb L’amor feliç, però, el quintet barceloní ha escrit segurament una de les pàgines més brillants de la música pop del nostre país gràcies a una dotzena de cançons que pivoten sobre l’amor sense prejudicis i sovint en clau d’humor. I els resultats avalen la nova proposta musical dels Mishima, ja que el disc ha entrat directament al número 9 de la Llista Oficial de Vendes espanyola esdevenint un dels escassíssims grups de pop que han aconseguit una entrada al Top 10 estatal cantant en català. Hi ajuda el seu nou single titulat L’última ressaca, però sobretot, un bagatge musical d’alt voltatge i excel•lent qualitat. Els Mishima són ja tot un referent del panorama musical del nostre país. Impossible entendre la música catalana sense tenir en compte aquest gran grup. I per cert, excel•lents les cançons El camí més llarg i Ningú m’espera. Valoració:*****\nBlaus de l’ànima. Més de 20 anys ben a prop (Maria del Mar Bonet i Manel Camp). La gran veu femenina actual de la Mediterrània publica aquest doble CD acompanyada del genial pianista Manel Camp. Es tracta d’un retrobament vint anys després del celebrat Ben a prop, disc que destacava per, entre d’altres, la cançó Jim, que la cantant mallorquina ha convertit en una melodia habitual dels seus concerts i en un clàssic per als seus fidels seguidors. Aquest Blaus de l’ànima neix com un recopilatori de grans èxits reinterpretats i adaptats per a veu i piano. Hi són totes les grans cançons de Maria del Mar Bonet, com ara la mateixa Jim, La Balanguera, Abraça’m i l’Àliga negra (en una versió molt superior a l’original) enmig d’alguna inèdita com La barbera. És un disc per a fans de la Maria del Mar Bonet, del jazz i el blues, del piano, de la cançó d’autor i per a qui encara tingui curiositat per la bona música. Senzillament excel•lent. Valoració:*****\nSwing Appeal (Susana Sheiman & Ignasi Terraza Trio). Balades, estàndards, versions, swing i jazz de la mà d’un dels millors pianistes del nostre país. Ignasi Terraza, mag de les tecles la música del qual ha servit de banda sonora de la pel•lícula From Paris with love (dirigida per Luc Besson i protagonitzada, entre d’altres, per John Travolta i Jonathan Rhys Meyers) aquí transitant melodies immortals en un viatge molt personal. La veu de Sheiman, sensual i fresca, és un descobriment per a tots els que no la coneixíem. Una bona ocasió, doncs, per endinsar-se en el bon jazz i en els mons musicals d’Ignasi Terraza i Susana Sheiman. Valoració:***\nEl retorn (Sopa de Cabra). Tres concerts consecutius en un Palau Sant Jordi ple de gom a gom. Una fita que no està a l’abast de qualsevol (de fet, no està a l’abast de ningú, ni de les estrelles nord-americanes acompanyades de la seva parafernàlia promocional). El retorn dels Sopa de Cabra en aquesta minigira (que també va incloure concerts a Girona, Tarragona i Palma) el setembre de 2011 és una fita històrica en el sempre sorprenent món musical del nostre país. I com fan les grans estrelles, aquí ningú ha deixat escapar l’ocasió per fer negoci. I ben fet que fan. Amb l’explícit títol de El Retorn (títol que es pot interpretar de moltes maneres, perquè normalment quan algú retorna és que no pensa en marxar una altra vegada) s’ha publicat una luxosa caixa que inclou dos CD’s amb 25 temes enregistrats durant els tres concerts del Palau Sant Jordi, un DVD del concert del 9 de setembre (també al Palau Sant Jordi) i un documental sobre el grup. La caixa es completa amb un llibret de 22 pàgines amb fotografies dels concerts realitzats durant la gira i dels assajos a Montfullà. Valoració:****\nAnònim X (Wantun). Cançons d’arrel anglosaxona interpretades -la majoria- en la nostra llengua. Els Wantun són un grup amb una formació singular: base rítmica de baix i bateria (com gairebé totes les bandes del món) i -i aquí rau la diferència- tres guitarristes que en alguna ocasió es poden convertir en quatre quan s’hi afegeix el cantant Toni Sánchez. Estem, doncs, davant d’una banda de rock sense fissures ni complexos, per molt que la crítica digui que els Wantun presenten un nou disc “que es desmarca de l'actual tendència folk -això fins a cert punt és cert- fent una aposta arriscada per l'electrònica de sons industrials –perdó? sons industrials? música electrònica amb sons industrials???- i la sonoritat indie característica de la banda”. Deixant de banda definicions com aquesta sense cap ni peus, la música dels Wantun és rock, i per això agrada als fans dels Stones, Who, Sopa de Cabra, Velvet i Wilco. Sí, els Wantun són rock, i una banda de rock de la bona. La resta són bajanades de musicòlegs en hores baixes que no saben ni llegir una partitura i van provant a veure qui la diu més grossa. Valoració:***\nBigoti vermell (Anna Roig & L’ombre de ton chien). Bo, molt bo aquest segon treball discogràfic de la cantant Anna Roig i els seus companys de fatigues. Manté la qualitat i la línia del seu primer disc, i quedi clar que aquesta continuïtat no implica que ens trobem davant un treball menor, ni molt menys. Bigoti vermell és excel•lent, els músics han crescut (musicalment parlant, és clar), les cançons són més madures i els arranjaments són equilibrats i sensats. Per tant, Bigoti vermell progressa adequadament, i sortosament no s’ha produït cap trencament traumàtic amb el passat, sinó que es manté una línia ascendent. I això està bé, perquè agradarà als fans consolidats de l’Anna Roig, i els que l’han conegut ara correran a comprar-se el primer disc d’una banda liderada per una cantant que damunt l’escenari domina tots els registres. Anna Roig és ja la millor representant de la chanson francesa al nostre país, i una de les millors ambaixadores de la cançó catalana al país veí. Valoració: ****\nIntegral de cant i piano (Eduard Toldrà). Ara que se celebra el 50è aniversari de la mort del compositor Eduard Toldrà cal recuperar aquest gran disc. Un país que és capaç de fer un disc d’aquestes característiques és que al seu darrere té una gran cultura i gent amb una voluntat i professionalitat indiscutible. Totes les cançons del compositor vilanoví Eduard Toldrà interpretades per la soprano Assumpta Mateu, el tenor Lluís Vilamajó i el pianista acompanyant Francisco Poyato. El resultat és una obra mestra, un doble disc d’audició obligada per a tot aquell a qui li agradi la bona música i no tingui cap prejudici. Estem davant d’una de les millors interpretacions que s’hagi fet mai de les cançons d’Eduard Toldrà. Voreja la perfecció. Valoració: *****\nIntegral de l’obra per a veu i piano (Eduard Toldrà). I per qui encara no en tingui prou, acabat de sortir del forn aquest nou doble CD també amb totes les cançons d’Eduard Toldrà, en aquest cas interpretades per Júlia Arnó a la veu i la pianista Montse Massaguer. Què es pot dir? Doncs que aquí també ens trobem davant d’un gran disc, ben gravat i excel•lentment interpretat. Arnó canta com els àngels (com a mostra, la cançó Abril), i Massaguer és una excel•lent pianista que fa que aquest disc sigui imprescindible per als amants de Toldrà, que cada vegada són més. Quina meravella, i que bé que ho fan, ostres, que bé... Valoració: *****\nNura (Guiem Soldevila). Un gran disc, aquest del menorquí Guiem Soldevila. Ritmes pausats i tranquils, arranjaments armoniosos, intèrprets de primera i veu càlida, la de Soldevila. Una música ideal per escoltar amb la ment posada en els paisatges menorquins d’hivern. Hi trobareu influències de Lluís Llach, però també de Peter Gabriel i Rufus Wainwright. Basat en la musicació d'un llarg poema de Ponç Pons, Nura és un tractat d'enyor fet cançó que evoca una Menorca miticoparadisíaca que el poeta va viure a la infantesa. Paga la pena. Valoració:****\nObra mestra: *****\nTé alguna peça bona: **\nMillor deixar-ho córrer: *\nAquells que vulgueu aportar la vostra opinió, suggerir, informar i/o comentar qüestions relacionades amb la música podeu escriure’m a bernatdeltell@hotmail.com . L'objectiu és enriquir entre tots aquesta secció i donar cabuda al màxim nombre d'expressions musicals.\n10La CUP de Sant Sadurní acusa el govern de passivitat davant el nou ERO a Codorniu


Sota la lupa: Companatge de pit de titot Campofrío | Consumer\nAnalitzem la lletra petita d'aquesta carn processada que es promociona com un producte saludable per la seva escassa aportació calòrica o el seu contingut en proteïnes\nAquesta carn processada és un producte presumptament saludable per la seva escassa aportació calòrica o el seu contingut en proteïnes. No obstant això, la presència d’ingredients d’escassa qualitat com els midons i el seu alt contingut en sal diuen el contrari. Ho analitzem.\nQuè significa companatge?\nLa denominació de venda és “companatge de pit de titot”. Ens trobem amb un derivat carni elaborat a partir d’una peça anatòmica o els seus trossos (en aquest cas, pit de pollastre) de gall dindi. L’esment “companatge de” indica que a l’aliment se li han afegit fècules, ingredients de menor valor nutricional que la carn. Si no portés la paraula companatge, el “pit de titot” no podria contenir absolutament gens de fècula (en aquest cas, midó).\nÉs baix en greix i lliure d’al·lergògens?\n“Baix en greix”. Aquesta declaració nutricional indica que l’aliment no conté més de 3 g de greix per cada 100 g de producte. Aquest companatge el compleix: conté 1,4 g de greix cada 100 g.\nLliure d’al·lergògens. En l’envàs es destaca l’absència d’al·lergògens, però la llei només exigeix declarar els que conté, no els que no té. És una declaració innecessària.\nCompanatge sense lactosa ni gluten\nLa declaració “sense lactosa” encara no està regulada en la legislació alimentària (excepte en preparats per a lactants i preparats de continuació, i aliments per a usos mèdics especials). Mancant normativa, l’Agència Espanyola de Seguretat Alimentària i Nutrició (AESAN) considera que són productes “sense lactosa” aquells que acreditin un contingut de lactosa inferior al 0,01%. La lactosa entra dins dels al·lergògens de declaració obligatòria, per la qual cosa l’esment “lliure d’al·lergògens” ja indicaria que no conté lactosa. No se segueix un criteri objectiu i conegut, ja que també podria declarar-se “sense” qualsevol de les altres 13 substàncies de declaració obligatòria.\nEl segell “sense gluten” indica que l’aliment conté com a màxim 20 mg de gluten per cada kg de producte. No es pot saber quant gluten porta el producte, però, en incloure aquest segell, ha de complir aquest requisit.\nEl tractament tèrmic del producte, unit a la seva conservació en refrigeració a un màxim de 5 °C, permet que tingui una durada llarga, per la qual cosa indica data de “consum preferent” i no “data de caducitat”. Aquesta data és vàlida solo fins al moment de l’obertura del producte. L’envàs no inclou instruccions una vegada obert. La legislació no és clara en aquest aspecte, ja que indica que són obligatòries “quan escaigui”, deixant marge per a la interpretació.\nCompanatge de pit de titot: ingredients\n📌 Pit de titot. Com que aquest ingredient s’esmenta en la denominació, s’ha d’indicar la quantitat que s’ha emprat en la seva elaboració: és el 48% del pes.\n📌 El 52% restant del producte està compost per ingredients que no són carn i tenen menor valor nutricional. No és obligatori indicar el percentatge de la resta d’ingredients, però la seva ordre (de major a menor proporció) ens indica quins tenen més pes.\nEn aquest cas, el segon compost és l’aigua.\nMidó. És el tercer ingredient per proporció. La normativa permet designar sota l’esment genèric “midó” al midó (s’obté de cereals) i a la fècula (s’aconsegueix de tubercles i arrels, com la patata o el moniato) i a aquests compostos modificats per medis físics o amb enzims. Aquest últim compost és la fècula que es permet afegir en els “companatges de”. És un ingredient sense interès nutricional que, en ingerir-lo, es transforma ràpidament en glucosa. S’empra amb finalitats tecnològics per a millorar la textura i la suculència, i augmenta la rendibilitat del producte.\nAltres afegits. Conté dos sucres simples afegits: la dextrosa i el sucre (sacarosa o sucre de taula). A més, la seva formulació inclou l’ús de diversos additius per a garantir l’estabilitat i conservació del producte, així com aromes per a millorar les seves qualitats organolèptiques (sabor, textura…). Al contrari del que ocorre amb els additius, que han d’estar detallats pel seu nom o el seu número després de la E, els compostos que s’empren com a aromes s’identifiquen en la llista d’ingredients sota el terme comú “aromes”, i no han d’indicar específicament de quins compostos es tracta.\nInformació nutricional d’aquest companatge\n📌 Proteïnes. Procedeixen íntegrament del pit de titot i es consideren d’alt valor biològic, és a dir, contenen tots els aminoàcids essencials. Són el nutrient principal, amb una aportació de 11,5 g /100 g alimento. Això suposa que representen un 53% del valor calòric total del producte, per la qual cosa pot considerar-se un aliment amb un “alt contingut en proteïnes”.\n📌 Greixos. En 100 g de producte conté 1,4 g de greix que procedeix, íntegrament, del pit de titot, una peça de carn amb baixa proporció de greix. D’aquesta quantitat, 0,5 g es corresponen amb un baix contingut en greixos saturats.\n📌 Hidrats de carboni. Dels 7 g, 3 g són sucres simples que procedeixen íntegrament dels sucres afegits. Forma part del sucre ocult que el consumidor ingereix sense adonar-se i el consum del qual ha de limitar-se a un màxim de 25 g al dia. Els 4 g restants procedeixen del midó. Els hidrats de carboni aporten el 32% de les quilocalories del producte.\n📌 Sal. Conté 2,2 g de sal per cada 100 g de producte. L’AESAN considera que un aliment té molta sal a partir de 1,25 g/100 g, per la qual cosa aquest companatge té un altíssim contingut en sal. L’Organització Mundial de la Salut (OMS) recomana una ingesta màxima diària de sal de 5 g.\nConté una bona aportació de proteïnes, la qual cosa li dóna una valoració positiva. No obstant això, està molt penalitzat per la seva aportació de sal. L’etiqueta no declara la quantitat de fibra, per la qual cosa aquest nutrient no es té en compte en la qualificació Nutri-Score. No obstant això, ja que els ingredients que ho componen manquen de fibra, és raonable considerar que el seu valor és aproximadament zero i que la qualificació no milloraria si la fibra estigués indicada en l’etiqueta.\nÉs un aliment amb una bona aportació de proteïnes de qualitat. No obstant això, un terç de les quilocalories que proporciona procedeixen del midó i dels sucres afegits, nutrients d’escàs valor nutricional. Conté a més una gran quantitat de sal. Menys de la meitat del producte és carn. L’OMS classifica aquest tipus de producte entre les carns processades, el consum de les quals recomana “evitar”. És un aliment ultraprocesado prescindible que no pot competir en qualitat amb la carn de gall dindi.


Compromís-Silla denuncia que el govern socialista retalla les partides d’Igualtat i Violència de Gènere – Compromís per Silla\najudes Comarcal Cultura i Educació diversitat funcional inclusió Pressupost Silla Sanitat i Benestar Social violència de gènere\nRaquel Sánchez: “El nou govern ha d’entendre que hi ha línies roges en les retallades i són els programes socials”\nLa nova partida creada en 2019 a petició de Compromís-Silla anomenada “Intervenció i prevenció de la violència de gènere” juntament amb la partida d’Igualtat s’han vist reduïdes a mínims estèrils en el Pla Economicofinancer 2019-2020 aprovat en el plenari municipal de setembre la nit del passat dimarts. Aquesta partida junt a la d’Igualtat s’han quedat sense pressupost i això que ambdues van ser creades per acord de Compromís i el PSOE per a fer efectiu a nivell local el Pacte d’Estat contra la Violència de Gènere a través de la transferència de l’Estat per a aquesta matèria.\nPerò la violència de gènere no és l’única renúncia dels socialistes amb tota la seua majoria absoluta en el nou Pla Econòmic Financer 2019-2020. També han carregat contra partides socials. La partida del programa especial per a persones amb diversitat funcional també es veu repercutida. Per a aquesta partida la regidora de Compromís –abans en el govern- tenia planificat crear dos nous programes: un d’ocupació en coordinació amb el CO Taller Ocupacional (TOLA) i un altre d’Oci Inclusiu per a persones amb diversitat funcional; tots dos programes a sol·licitud dels usuàris i usuàries del TOLA.\nUnes altres de les partides afectades són educació, joventut i infància, manteniment dels instal·lacions escolars, ajudes a la pobresa energètica, ajudes de compensació a escolars de 2 anys sense gratuïtat, programa d’ocupació d’emergència social, assistència domiciliària a persones majors, salut pública i protecció del medi ambient. Una retallada total de 135.802, 73 euros del pressupost municipal 2019.\n“Aquest és un mal començament del govern socialista”, destaca la portaveu de Compromís Raquel Sánchez i, per això, “hem votat en contra d’un Pla Econòmic i Financer 2019-2020 perquè hi ha línies roges que no s’han de superar i són les partides econòmiques que afecten les persones que més necessiten del nostre ajuntament”.\nEn anys anteriors Compromís ha aprovat el Pla Econòmic Financer, en compliment de la Llei d’Estabilitat Pressupostària, perquè el criteri del govern del qual formava part Compromís era clar: Ajustar àrees que no foren socials en el PEF, aportar quanties al PEF en la mateixa proporció de les subvencions percebudes i aportar en la liquidació del pressupost els romanents possibles.\n←L’escultura “dona recolzada”, de l’autor de Silla Rafael Pérez, està deteriorada.\nCompromís per Silla marca el full de ruta contra el Canvi Climàtic i per la Sostenibilitat→


Castellano - Valenciano\nCOL·LEGI EDUCACIO INFANTIL I PRIMARIA\nInici Centre Ampa Enllaços Descàrregues Tauler D'anuncis\nReglament de Règ. Intern\nPla Normalització Ling.\nProj. Educatiu Menjador\nInici > Centre > ACTIVITATS\n"DIA DEL STACKING"\nEl passat dia 9 de novembre, es va celebrar en el nostre centre el dia del "STACKING" o "STACK UP" ; és a dir, centenars de milers de persones practicant este esport en diferents llocs del món. L'objectiu, aconseguir el rècord Guinness de jugadors practicant este esport en distints llocs del món en un mateix dia.\nEl nostre centre va contribuir amb la participació de 642 alumnes, que sumats amb els diferents participants d'altres 25 països, la xifra de participants es va situar en 624.390, superant la de 622.809 de 2016.\nEl C.E.I.P. La Almazara ha sigut un dels set centres participants a Espanya, un dels que més participants ha aportat.\nNo és la primera vegada que el nostre centre alberga un esdeveniment semblant, perquè ja els cinc darrers anys va participar en la consecució del rècord Guinness de participants d´aquest esport i va acollir els primers campionats d'Espanya de "stacking", comptant el centre amb alumnes campions nacionals de distintes categories.\nL'activitat va finalitzar alçant una torre composta per 1600 gots apilats amb aportacions dels alumnes, alcançant l´altura de 6,20 m. superant l´altura de la construïda el passat any.\nEl nostre agraïment a tota la comunitat educativa (famílies, alumnat i professorat) per la seua col.laboració en la celebració d´aquesta activitat, servint-nos d´estimul per a l´organització de futurs esdeveniments.\nDurant este 2n Trimestre, s´ha rodat en el centre un curtmetratge contra la violència escolar i l´assetjament.En este treball han participat diversos alumnes i professorat del centre. Hem comptat amb la col.laboració del director santvicenter David Valero. Este curtmetratge ha sigut presentat al VI Festival de Curtmetratges Juvenils "Educacció" , sent premiat amb el premi al millor actor secundari. Posteriorment, ha estat presentat a Aula Film Festival Cine Escolar, obtenint el Premi a la millor pel.lícula de temàtica educativa\n© Copyright 2009. Tots els drets Reservats - Col·legi Públic La Almazara - Realizat per Octans Project - Aviso Legal


La casa de platja a WaterColor ofereix accents de somni inspirats en el mar - Arquitectura\nLa casa de platja a WaterColor ofereix accents de somni inspirats en el mar\nAquesta impressionant casa de platja presenta una combinació de colors costaners serena i tranquil·la, dissenyada per Geoff Chick & Associates , ubicat a WaterColor, Florida. Constructors locals, Chris Clark Construcció he treballat en altres projectes amb els arquitectes, i aquest no és una excepció. Trobareu una atenció notable als detalls en aquesta inspiradora casa de dues plantes al costat del mar. Les habitacions obertes i àmplies flueixen entre si, mentre que les grans finestres i les parets blanques reflecteixen la llum.\nLa paleta interior es basa en la seva ubicació costanera, amb blaus somnis, verds, blancs i tons de sorra. Els terres de fusta aporten calidesa a les parets blanques, mentre que els sostres artesonats aporten dimensió. Altres espais de la llar presenten bigues de fusta vista al sostre, mentre que les portes corredisses de vidre aporten un ambient de masia. Aquesta és una casa de somni increïble ... i també inclou una casa d'hostes! Els porxos coberts a l’aire lliure ofereixen molt d’espai per relaxar-se i gaudir de la vida a la platja.\nEls dissenyadors d’interiors amb seu a Atlanta, Marianne Temple i Robyn Prince, van ser els responsables de l’ambient costaner i fresc de tots els interiors d’aquest habitatge costaner.\ncoses per fer amb palets per al jardí\nEl que ens agrada: L’estètica general de les impressionants cases de platja mostra una atenció immaculada als detalls personalitzats complets. Ens encanta la frescor de la costa amb matisos inspirats en el mar i portes corredisses corredisses. El solapament a les parets afegeix una estètica informal, igual que els mobles coberts amb relliscos i la decoració elegant. Els porxos exteriors ofereixen un lloc ideal per gaudir del tranquil i serè sol de Florida ... Lectors, compartiu amb nosaltres els detalls que trobeu més encantadors en aquesta casa de platja.\nNota: Feu un cop d'ull a un parell de les nostres visites a casa preferides de la cartera de Geoff Chick & Associates: Casa rústica amb detalls elegants a Santa Rosa Beach, Florida i Escapada pintoresca de cases de platja a WaterColor .\nA dalt: Les caixes són caixes buides de 2 × 4 embolicades en roca, amb una gran corona sobre el xiprer picot en vinagre.\nA dalt: Els coixins i les obres d’art de l’oceà d’aquesta casa de platja s’han originat Imagine Home .\nidees de decoració de mantell de pasqua pinterest\nA dalt: La casa d'hostes de la propietat és tan encantadora com la casa principal. L'espai ofereix una acollidora cuina en forma d'U, sala d'estar, dormitori i bany. Els hostes s’enamoraran d’aquest espai i potser no voldran marxar mai.\nFotografies: Fotografia de Colleen Duffley\npuc veure l’últim ball a Netflix\nquants episodis hi ha a l'últim ball\ncom decorar una llar de foc per Nadal\nés el soldat del crani que torna\nimatges de decoracions de halloween a l'aire lliure\nque interpreta Dina als joves i als inquiets


El infermers reclamen un protocol unificat per als professionals que rastregen els contagis de coronavirus - À Punt\nEl infermers reclamen un protocol unificat per als professionals que rastregen els contagis de coronavirus\nEls professionals indagaran en la mobilitat o les relacions socials dels pacients per a evitar l’expansió del virus.\n18 de maig 2020 - 23:07\nUn miler de professionals d’infermeria s’encarregaran d’ací a unes setmanes de rastrejar la mobilitat o les relacions socials que han mantingut els pacients valencians susceptibles de presentar la Covid-19. El Col·legi d’Infermeria de València veu amb bons ulls la iniciativa, però reclama un protocol unificat perquè el seguiment de la malaltia resulte eficaç a tot Espanya.\nEl personal específic per al seguiment de les persones contagiades o en risc d’estar-ho és una de les iniciatives que ha anunciat la Generalitat per a avançar en la detecció precoç de la malaltia.\nPer la importància que tindrà aquesta informació per a frenar l’expansió dels contagis, el representant dels infermers ha destacat en les Notícies de la nit la necessitat de “disposar d’un protocol unificat a tot Espanya per a processar la informació i fer un estudi seriós de la traçabilitat” de la malaltia.\nEl president del Col·legi d’Infermeria, Juan José Tirado, creu que la iniciativa alleujarà la pressió de l’atenció primària i alliberarà el personal d’infermeria que treballa actualment als centres de salut, especialment si es té en compte que “la Comunitat Valenciana està la tercera per davall” en la ràtio dels infermers de cada comunitat autònoma.\nPreparats per a interpretar les dades\nTot i que des d’aquesta entitat professional desconeixen els detalls de la iniciativa anunciada per la Generalitat, creuen que els infermers són el perfil idoni per a aquesta tasca de rastreig, ja que “no s’han de preparar res, perquè s’han estat formant a la universitat” per a interpretar les dades dels pacients.\nA més, com ha destacat Tirado en la seua intervenció en À Punt, el secret professional i el codi deontològic que segueixen els professionals de la infermeria permet dur a terme les indagacions dels pacients amb garanties de privacitat en la seua història clínica.\nAquests professionals telefonaran als pacients per comprovar com es troben, una vegada detectada la Covid-19 i, en el cas de la detecció precoç, els infermers rastrejaran els llocs on ha estat el pacient diagnosticat de coronavirus, les persones amb qui ha mantingut contacte els últims dies, les seues relacions professionals, entre altres aspectes, amb la finalitat de detectar possibles persones a qui haja pogut contagiar el virus.


El videomárketing como estrategia de venta | Intvideo\nAquesta és la definició de videomàrqueting que trobem a la Viquipèdia:\n“Videomàrqueting és l’ús de la imatge audiovisual, principalment a traves de la xarxa, per tal d’aconseguir objectius dins d’una estratègia de màrqueting”.\nAixí doncs, el videomàrqueting és quelcom tan senzill com l’ús d’un vídeo com a estratègia de comunicació, promoció i venda. Aquesta tècnica, com és evident, no és nova; fa anys que existeix la publicitat en format audiovisual com a font d’ingressos per a televisions i com a base de les estratègies de comunicació de la major part de les grans empreses comercials.\nEn aquest post no ens referim però als espots televisius. El videomàrqueting que tractem és el que s’utilitza a internet. Aquesta eina de comunicació i venda s’està consolidant cada cop més no tan sols com a important sinó com a imprescindible en qualsevol estratègia de màrqueting online, i ho està fent per diversos motius.\n1.- Eficàcia / El videomàrqueting permet comunicar en pocs segons l’essència d’una empresa o d’un producte. Amb un vídeo podem estalviar temps als nostres clients potencials, i a més optimitzem la comunicació; no és casual que en una enquesta recent realitzada a directius de les majors companyies del món un 90% triaven veure un vídeo abans que llegir un post.\n2.- Accesibilitat / L’avenç de la tecnologia permet fer vídeos de gran qualitat per un preu raonable. Aquesta reducció de costos, tant de producció, gravació i edició com de distribució (bàsicament la distribució online és gratuïta), fa que qualsevol empresa pugui accedir al videomàrqueting, també les pymes. No és difícil trobar productores que puguin fer-nos un petit vídeo corporatiu per un preu raonable, i si comptem amb ell com a base de la nostra estratègia de màrqueting doncs molt millor.\n3.- Major retorn / El baix cost del vídeo es compensa amb un augment del ROI. El rendiment sobre la inversió és alt, molt més alt que en d’altres estratègies. El videomàrqueting no només afavoreix l’increment de permanència en la nostra web, ajudant a captar l’interès del client potencial en els nostres productes; a l’obtenir métriques de visionat podem valorar l’èxit de la campanya de màrqueting que estem llançant. Com que també ajuda en el posicionament SEO (search engine optimization, posicionament en cercadors) és una eina ideal per a qualsevol campanya de social media i de màrqueting online.\nPer últim, dins de l’estratègia del videomàrqueting, volem destacar el videomail, un sistema de promoció i posicionament basat en el vídeo que permet establir una relació personal entre el client potencial i la companyia.\nINTVídeo som una productora de vídeo de baix cost especialitzada en vídeo per a internet (videomàrqueting), integrat en campanyes de màrqueting online (INTComunicació).\n< Perquè és tan important un vídeo a la teva pàgina Web?\nEl videobloc, un diari audiovisual online >


Anglada diu que no coneix l'excandidat de PxC a Manresa acusat d'un assassinat - Regió7 :: El Diari de la Catalunya Central\nAnglada diu que no coneix l'excandidat de PxC a Manresa acusat d'un assassinat\nLa Policia de Tailàndia busca Artur Seguarra per la seva presumpta implicació en la mort d'un altre català\nredacció/efe | manresa/bangkok\n06.02.2016 | 08:03\nAgents de la policia tailandesa mostrant la imatge dels dos sospitosos. Artur Segarra Príncep és el de la dreta. STR/EFE\nUn dels dos sospitosos de l'assassinat d'un empresari lleidatà a Tailàndia, el cos del qual va aparèixer esquarterat la setmana passada, és un català de 37 anys, Artur Segarra Príncep, que l'any 2007 va integrar la llista electoral a Manresa de la Plataforma per Catalunya (PxC). Segarra i l'altre sospitós, un ciutadà italià, estan sent buscats per la policia a Tailàndia, ja que no es creu que hagin fugit del país.\nConcretament, Segarra va ocupar el número 20 de la llista de PxC de Manresa l'any 2007, a la part final de la candidatura. No se li coneix, però, cap relació ni amb la ciutat ni amb el Bages. Aquest diari no va poder contactar ahir amb Xavier Arcas, que va ser cap de llista aquell any de la PxC a Manresa i que va ser la persona responsable de confeccionar la candidatura electoral.\nConsultat per Regió7, l'aleshores president del partit ultra, el vigatà Josep Anglada, va assegurar ahir que desconeix totalment aquesta persona. "No em sona que sigui militant de la Plataforma i no crec que fos ningú de la comarca d'Osona, perquè segurament el podria conèixer", va explicar a aquest diari. "El més probable és que aquest noi no fos ni de Manresa, ja que als últims llocs de les candidatures solíem situar-hi persones de qualsevol lloc de Catalunya, tal com també fan altres partits, com el PP", va indicar..\nLes primeres investigacions policials apunten a un cas de segrest, extorsió i assassinat. "Creiem que podem tancar el cas en un parell de dies. Ara estem connectant les evidències. De moment no hem emès cap ordre de captura", va declarar ahir a Efe el general de la Policia Panya Mamen, cap de la investigació criminal.\nLa investigació se centra en un català al qual la Policia es refereix amb el nom d'Artur, i que alguns mitjans tailandesos han identificat com a Artur Segarra Príncep, l'home que va ocupar la llista electoral de Manresa de PxC el 2007.\n"Pensem que Artur està involucrat en alguna etapa de l'assassinat o potser en totes", va dir Panya Mamen, qui unes hores abans va presentar en una roda de premsa diverses fotografies del sospitós preses en llocs fronterers.\nArtur Segarra Príncep


Fem salut « Ràdio Taradell\nVam començar aquest programa amb l’anotació, parlant dels peus i la seva cura. A les receptes i remeis us vam proposar un menú amb productes de temporada: amanida de fruits vermells amb vinagreta de mel, truites a cavall, i bunyols de poma. A continuació, a mens sana in corpore sano l’Emília Bosch no va poder venir però no us\ndijous, març 6th, 2014\nPrograma núm 73 de Fem Salut 01/03/2014\nVam començar aquest programa amb l’anotació, parlant de medicina i espiritualitat. Vam continuar amb les receptes i remeis. I, com cada principi de mes, vam fer un repàs als productes de temporada: fruites, verdures, peixos i marisc....\ndivendres, febrer 28th, 2014\nProgrames núm 62-72 de Fem Salut 10/2013-02/2014\nAquesta temporada portem cert desordre, disculpeu. Amb retard, però aquí teniu tots els podcast i els continguts que us devem. En teniu per una bona estona de distracció! Programa núm 72 de Fem Salut 22/02/2014 Vam començar...\nJa fa més o menys un mes que vam inaugurar la 3a temporada de Fem Salut! Sapigueu que hem canviat l’horari: ara el directe és el dissabte de 9:00 a 10:00 i la redifusió és el dimarts...\ndiumenge, juliol 7th, 2013\nPrograma núm 60 de Fem Salut 22/06/2013\nPels volts de St Joan hem fet el darrer programa d’aquesta temporada: el dissabte 22 de juny a les 9:00 el directe i el dilluns 24 de juny a les 19:00 la redifusió. En aquest programa/despedida hem...\ndissabte, juny 22nd, 2013\nRecordeu que aquest mes de juny capgirem l’hora del directe i la redifusió: el directe el fem els dissabtes a les 9:00 i la redifusió és els dilluns a les 19:00. En el penúltim programa d’aquesta temporada, us...\ndijous, juny 13th, 2013\nSapigueu que aquest mes de juny capgirem l’hora del directe i la redifusió: el directe el fem els dissabtes a les 9:00 i la redifusió és els dilluns a les 19:00. En la nostra estrena matutina dels...\ndissabte, juny 1st, 2013\nDesprés d’una aturada el 20 de maig per ser festiu, aquesta setmana hem tornat carregats de coses per la salut: us hem resumit el que ens van explicar a una conferència a la que vam assistir i...\nPrograma núm 56 de Fem Salut 13/05/2013\nEn aquest programa vam finalitzar el test per saber com vivim les nostres emocions i en vam conèixer els resultats, vam resumir el que ens van explicar a una conferència a la que vam assistir i que...


Cavalcada de Reis Mags | Barcelona Cultura\nDiumenge, 5 de gener.\nSes Majestats d'Orient desembarquen a Barcelona\nJa és aquí un dels dies més esperats de l’any: Ses Majestats els Tres Reis Mags d’Orient arriben a Barcelona!\nEnguany el dia 5, Melcior, Gaspar i Baltasar desembarcaran del pailebot Santa Eulàlia al Port Vell mitja hora abans, a les 16:30 h, on les autoritats els rebran i els faran entrega de la clau que obre les llars de tota la ciutat, inclosa la vostra!\nDesprés, cap a les 18 h, iniciaran la cavalcada amb la qual recorreran els carrers acompanyats pels patges (entre ells els nens i nenes que han sortit escollits al sorteig públic de l'Ajuntament), que us donaran la mà i recolliran les cartes dels que encara no les hagueu enviat, i el sèquit reial. Enguany podreu veure diferents companyies artístiques, com ara Efímer, Xarop de Canya o la Companyia Roberto G. Alonso.\nLa cavalcada del 2014 serà també olfactiva, ja que anirà ben perfumada amb les olors de les essències l'Orient. D'entre les carrosses, a part de les dels tres reis (inclosa una nova de joguines del rei Baltasar), veureu les del seguici de l'univers i estel, la dels correus reials, la del patge Gregori i els xumets, la del carbó i la d'anar a dormir. Com sempre repartiran caramels, però només les tres darreres carrosses, que conformaran la fàbrica de muntanyes de llaminadures. I moltes més sorpreses que us deixaran amb la boca oberta!\nEl recorregut (que es pot seguir en temps real en aquest enllaç) passarà per l’Avinguda del Marquès de l´Argentera (18:00 h), Passeig Isabell II, Plaça Antonio López (18:25 h), Via Laietana - Plaça Antoni Maura (18:45 h), Plaça Urquinaona (19:05 h), Fontanella - Plaça Catalunya (19:10 h), Pelai, Plaça Universitat - Ronda Sant Antoni (19:30 h), Sepúlveda, alçada Urgell (19:45 h), Avinguda Paral·lel, Plaça Espanya - Avinguda Reina Maria Cristina (20:15 h), Avinguda Rius i Taulet (20:30 h). La cavalcada acabarà amb una gran festa de cloenda\nI finalment els Tres Reis d’Orient procediran a repartir per totes les cases les tones de joguines que duen, sobretot per als que us hagueu portat bé durant tot l’any!


Crònica Outletmoto.com SBF - Sedis Efausa - CB GRUP BARNA\nOutletmoto.com Sènior B Femení 68 – Sedis Efausa 44\nGran victòria del nostre SBF, que després de la derrota de la setmana passada es va fer fort a la NAU per endur-se un triomf molt treballat i merescut.\nLes de Xavi Hernández van preparar el partit a consciència i van saber trobar, en tot moment, situacions d’avantatge respecte el Sedis.\nEls primers minuts donaven peu a l’optimisme. Bones circulacions de pilota, bones triangulacions i molta superioritat al pal baix i atacant el rebot ofensiu. El poc encert en els tirs lliures (1/7) va ser l’únic motiu pel qual no vam poder marxar al marcador ja al primer període (parcial de 12-9 favorable).\nEl segon quart va ser, probablement, el millor a nivell de joc del partit. Les nostres, plenament conscients de la seva superioritat a pista, van prémer l’accelerador i vam poder gaudir de grans jugades col·lectives. El parcial de 21-11 ens deixava 13 punts per sobre al descans i la sensació d’estar fent la feina ben feta.\nA la represa, però, el Sedis va tenir el seu “momentum” i, tot i la nostra cistella inicial, va aconseguir un parcial de 2-10 (tallat amb temps mort local) que va apropar-nos perillosament al marcador a falta de 4 minuts pel final del període. Però, lluny d’enfonsar-nos, vam ser capaces d’endurir la defensa (a partir del minut 6 només ens van poder anotar 3 tirs lliures) i trobar bones situacions de tir per tornar a passar dels 10 punts de diferència i acabar el quart amb +14 (47-33).\nEl Sedis va pagar l’esforç del 3r quart i, abandonada tota opció de remuntada, l’últim període va ser un tràmit per nosaltres. 21 punts més per les nostres, que es van agradar, compartint la bola i trobant bones opcions de tir fins a arribar al 68-44 final.\nDiumenge vinent repetim a casa, davant el Corbera, equip que encara no coneix la victòria i que ocupa l’última plaça del grup. Una bona oportunitat per tornar a sumar i igualar el balanç de victòries-derrotes. Però, atenció, no val confiar-se! Veniu a animar-nos a les 19.45 a la NAU!\nPreviousPrevious post:Crònica U.E. Horta – Outletmoto.com SBF (5a jornada / 2a Catalana Femenina)NextNext post:Crònica Outletmoto.com SAF – Samà Vilanova


12/02/2013: Extres del Bestiari Il·lustrat de Josef Ajram\nCategoria: Josef Ajram\nEn el “Bestiari” de Josef Ajram, el veiem a ell i la Bibiana explicant-se secrets inconfessables. Per damunt d'ells, sentim una música. I per una vegada, 'damunt' no és cap eufemisme, ja que ells dos són sota la taula des d'on canta la Maïa Vidal.\nAquí teniu l'actuació sencera de la Maïa Vidal, sense talls. Versió en directe, acústica, del seu tema "The Alphabet of my Phobias", del seu àlbum God Is My Bike (2011).\n11/02/2013: Josef Ajram, "El secret d'en Josef"\nEn Josef Ajram explica que cada tatuatge que s’ha fet té a veure amb un moment de la seva vida, i li serveixen per recordar-lo. Tot va començar amb un sol al melic en una època de bogeria i inquietuds en la qual buscava força i optimisme.\nAltres tatuatges han estat un símbol per enfrontar-se a certs obstacles, una mica com fan en algunes cultures ancestrals.\nCultivant el seu cos ha entrat en el món de la competició, però de retruc, això l’ha dut a ser la imatge de certes marques. Va deixar la Universitat perquè s’hi avorria, per aprendre directament a la borsa. Ara, més que broker, és un day trader d’èxit.\nBatejat com Iron Man o Ultraman, un es cansa de saber la quantitat de quilòmetres que fa nedant, en bicicleta, o corrent fins i tot pel mig del desert. En la seva resistència i superació hi ha un gran component de concentració mental.\nJosef Ajram també sap com entrenar la ment per triomfar en l’esport i el negoci, i a més, sap molt bé com comunicar-ho. És per això que ha esdevingut un personatge mediàtic i que es fa tan fàcil conversar amb ell. .\n11/02/2013: Santi Millán, al Bestiari Il·lustrat de Josef Ajram\nPassats els 40, l’actor Santi Millán es troba en la seva millor forma física. Potser quan va començar amb La Cubana no podia permetre’s les hores diàries que ara dedica a entrenar-se.\nEl Josef Ajram va ser el culpable de posar-li a dins el cuc de la superació personal, i ara fins i tot van a competicions de nivell junts.\n11/02/2013: Luis Tattoo, al Bestiari Il·lustrat de Josef Ajram\nLuis Navarro, conegut com Luis Tattoo, és dels que s'hi deixa la pell fent tatuatges. Fa obres d'art que deixen empremta, i això només s'aconsegueix suant tinta cada dia.\nPel programa d'avui, li hem demanat a Luis Tattoo que s'encarregui del lema filosòfic que li proposa la Bibiana al Josef Ajram: "Jo sóc el teu límit". .\n11/02/2013: Pablo Maestres, al Bestiari de Josef Ajram\nQuan el fotògraf i realitzador Pablo Maestres dispara, persegueix el moment irrepetible i fugisser. Valora més la espontaneïtat i l’autenticitat que la foto que segueix els cànons clàssics de la bellesa. Prefereix enxampar algú parlant que posat.\nVa estudiar fotografia a Santiago de Xile, i va estar un any i mig estalviant per comprar-se una Zenza Bronica. I és que està enamorat de les càmeres analògiques i dels rodets quadrats de 6x6.\nMés que esportistes o brokers tatuats, l’objectiu de Pablo Maestres ha enfocat sobretot músics de la nostra escena. Això l’ha dut a fer un munt de videoclips, un gènere que l’apassiona des que, de ben petit, ja se’n feia recopilacions en cintes de VHS.\nEn les seves obres, l’impacte es mostra amb imatges fràgils i delicades. Sorprèn el seu tractament del color i la gran lluminositat, i sobretot, la gravetat lleugera dels seus cossos i els líquids en moviment. La seva és una estètica molt pictòrica, plena d’elegància i bon gust.\n10/02/2013: Maïa Vidal, al Bestiari I·lustrat de Josef Ajram\nAl Bestiari Il·lustrat ens agrada posar damunt la taula plats forts inesperats. Ens atrevim a servir-vos artistes joves, molts d'ells amb poques taules, però amb molta fusta.\nEn aquest programa, el Josef Ajram i la Bibiana es passen el migdia dinant, i a cada plat, amb cada tast, anem coneixent millor la bèstia de la setmana.\nPerò la Bibiana, com a bona depredadora, sap que les víctimes són més vulnerables a la sobretaula, quan les defenses estan més baixes. Li pregunta per un secret inconfessable, però el Josef no cedeix, i no ens el vol explicar. La Bibiana li proposa que confessi amb ells dos amagats sota la taula.\nEn aquesta sobretaula, sota la taula, hi ha una pota que balla. I no és per culpa de cap pota més curta que l'altra, sinó pel grup musical que en surt de sota les estovalles.\nMaïa Vidal, nascuda als Estats Units, i relacionada amb diverses bandes de hardcore californià, es va mudar a Nova York, primer, i a Europa, després. Independent i inclassificable, també ha col·laborat amb projectes publicitaris.\nEl 2011, amb l'ajut de Marc Ribot, treu el seu primer àlbum sota el nom de Maïa Vidal. A cavall entre Barcelona i Paris, on la seva proposta pop amb aires de cabaret també és molt valorada, ha fet una parada al Bestiari Il·lustrat del Josef Ajram. .\n09/02/2013: Pols entre Josef Ajram i Bibiana Ballbè\nCom sabeu, en el Bestiari Il·lustrat abunden els cara a cara, els tête a tête, els u contra u, però en el Bestiari del Josef Ajram hi trobareu un mà a mà on un s'hi esforça, però no amb prou força. .\n08/02/2013: Pablo Maestres al Bestiari de Josef Ajram\nEl Josef Ajram té tatuat un ull al clatell i molta vista per fer diners, però el Pablo Maestres té una vista de fotògraf que fa autèntiques obres d'art. Totes elles, podrien valer un ull de la cara. Tenir-lo a ell, i que ens faci unes fotos, no té preu.\n08/02/2013: Josef Ajram, al Bestiari Il·lustrat\nA vegades, a la vida, acabes fent coses insospitades de les quals ni tu mateix te’n creies capaç. I fins i tot ho expliques per la xarxa. Però està bé no conèixer on són els propis límits. Aquest lema és el que motiva i fa avançar la nostra Bèstia de la setmana, fins el punt de dur-lo tatuat a la pell.\nEl seu dia a dia és un marató per superar les marques i el ritme frenètic de la borsa. Per això, si volíem fer alguna cosa especial, el millor era seure tranquil•lament a taula amb l’atleta i broker Josef Ajram.\nEl repte d’avui és despullar-lo i esbrinar com s’ho fa per aconseguir tot el què es proposa. Estar connectat veient què fan els altres i feinejant n'és un dels ingredients.


Procés participatiu sobre concurs la recollida de residus i la neteja\nDivendres, 03 Febrer 2017 08:40\nL’ajuntament del Prat ha posat en marxa un procés de participació sobre residus i neteja, per tal de tenir en compte l’opinió ciutadana de cara al proper concurs públic quan finalitzi l’actual.\nEs tracta d’un procés participatiu, telemàtic o presencial, en què s’omple un formulari amb una sèrie d’ítems. Es demana la valoració de diferents aspectes dels serveis, com per exemple el soroll, l’estat de la neteja, si hi ha suficients contenidors, i la persona que contesta ha de marcar una graduació de la seva satisfacció. També hi ha un espai per a escriure aportacions. Les valoracions es limiten a la localització concreta que s’indiqui. No hi ha, doncs, l’opció de valorar el conjunt del municipi ni mostrar les preferències sobre els diferents models de neteja o recollida de residus. Tampoc s’entra en la vessant econòmica.\nA diferència d’altres processos participatius municipals, manca la difusió d’informació explicativa del servei públic, com per exemple una diagnosi o la formulació d’objectius a assolir. L’ajuntament externalitza aquests serveis a empreses privades, i no es detalla de quina manera es tindran en compte els resultats de la participació ciutadana. Cal tenir en compte que la normativa de contractació pública prima el criteri del menor cost econòmic per sobre d’altres condicions.\nLa prestació privada dels serveis de neteja i recollida de residus és un mercat oligopolístic sovint denunciat per manca de transparència. La concessió al Prat de Llobregat actualment la té Urbaser, per uns 8 milions d’euros. Aquesta va ser una de les empreses multades per la Comissió nacional dels mercats i la competència per haver pactat per a repartir-se les licitacions públiques i clients privats. Segons un estudi del Tribunal de comptes, la privatització de la recollida d’escombraries té un sobrecost mitjà en comparació a la prestació directa del 27%, i en el cas de la neteja, d’un 71%.\nMés en aquesta categoria: « Empresonada a Grècia per intentar ajudar a un refugiat Entrevista Xavier Muñoz, Membre de la plataforma Tanquem els CIE »


La Cena es fa tradició a Sant Esteve d'en Bas - Garrotxa Digital\nDijous al vespre el públic de Sant esteve d’en Bas va tornar a assistir a la representació de « La Cena » a l’església del municipi. Aquesta representació tan singular, que escenifica el Sant Sopar de Jesús i els Apòstols, és pròpia del poble de Sant Esteve d’en Bas i sembla ser que els seus orígens es remunten a principis del segle XIV. Un col·lectiu de persones van recuperar el text fa nou anys i des de llavors la representen cada dijous sant. L’esdeveniment s’està convertint en una tradició en aquest poble de la Vall d’en Bas.\nDesprés de deixar perdre la tradicional representació de La Cena durant molts anys, l’any 2002 el capellà de la parròquia va decidir recuperar-la i escenificar novament l’últim sopar de Jesús i els dotze apòstols a l’església. Des d’aquell any, cada dijous Sant es representa “La Cena” després de la missa. La particularitat més destacada de “La Cena” és el llenguatge utilitzat ja que es tracta d’un text escrit en català antic. De la representació també destaca la possibilitat de portar aquesta escenificació a l’altar de l’església de Sant Esteve, la qual cosa dota d’una gran bellesa plàstica tot el conjunt d’aquesta representació.\nSant Feliu és un exemple de població que lluita per tirar endavant els projectes municipals malgrat les adversitats que comporta la crisi econòmica. Una forma d’introduir riquesa als pobles per seguir prosperant malgrat la mala situació econòmica del moment…


– RdP – Festival Grec – NOMÉS UNA VEGADA – VANIA – OUR DEATH … – RAPHAËLLE – Palau de la Virreina – 2018.06.27 (temp. 17/18 – RdP 103) |\nVANIA adaptació i direcció d’Àlex Rigola (aquesta proposta ja es va poder veure a Temporada Alta a Girona). Ara es podrà veure a la Sala Muntaner del 5 al 29 de juliol.\nAquest projecte dóna prioritat absoluta al treball actoral i busca trencar la distància amb l’espectador, intentant no caure en “actuacions” per, en canvi, oferir l’oportunitat de joc, de vida, de compartir veritables pensaments en comptes de representar-los. Per aconseguir-ho, es necessiten les distàncies curtes i un espai íntim, proposar a l’espectador una experiència diferent que al mateix temps no precísi d’impostacions vocals o tècniques per fer-se escoltar i es converteixi així en el confessor d’aquests artistes. No s’acostumen a representar les grans obres en formats molt petits, i menys amb un equip de luxe que difumina la separació actor-personatge. On comença un i acaba l’altre ?Luís Bermejo, Gonzalo Cunill, Irene Escolar i Ariadna Gil posaran molt difícil saber si estan parlant d’ells o dels seus personatges.\nDesprés de IVÀNOV, és la segona vegada que Rigola versiona Txékhov. L’any passat Rigola va presentar al Grec el seu muntatge WHO IS ME. PASOLINI, que tenia com a escenari, com en el cas de Vania, una gran caixa similar a les que s’utilitzen per transportar obres d’art.\nOUR DEATH WON’T HURT ANYBODY – Part 1 – Dramatúrgia i direcció de Tang Shu-wimg i la col·laboració de Teatro de los Sentidos – Tres úniques sessions d’una durada de més de 4 hores al CCCB, del 6 al 8 de juliol.\nUn muntatge basat en la investigació sobre la humanitat, a partir de la intersecció entre la fiscalitat i els sentits. El muntatge està basat lliurement en L’art de la guerra de Sunzi, un antic tractat de tàctiques militars que va ser escrit cap al segle V abans de Crist, quan molts dels regnes de la Xina actual estaven en conflicte permanent.\nÉs la primera vegada que el Teatro de los Sentidos, de 30 anys d’història, col·labora amb una altra companyia per crear una obra nova. Després de l’estrena a Barcelona, la producció tornarà a Hong Kong el 2019, a les noves instal·lacions d’espectacles contemporanis del West Kowloon, anomenades Freespace.\nRAPHAËLLE, una proposta de la companyia “La conquesta del Pol Sud“; creació i interpretació de Raphaélle Pérez, Carles Fernández Guia i Eugenio Szwarcer. També al CCCB del 12 al 15 de juliol.\nDesprés de NADIA (2016) i CLAUDIA (2017), propostes que “La conquesta del Pol Sud” ens va mostrar al TNC, ara estrenen aquesta tercera proposta i com sempre ho fan combinant testimonis reals en escena i investigació periodística.\nAquest cop, s’interroguen sobre un món que camina cap a la reivindicació del rol protagonista de la dona a la societat. El muntatge parteix d’una experiència individual de transició, de canvi de gènere, un recorregut vital marcat per la lluita per la identitat, per l’autoafirmació, pel trencament dels motlles.\nRaphaëlle projecta una mirada sobre un món globalitzat en plena transformació i ens parla sobre lluites i conquestes socials, sobre les minories, sobre l’educació que rebem i els rols que assumim. Què vol dir ser dona? Què vol dir ser home?\nUs deixo l’àudio de les presentacions …\nVaig sortir a corre-cuita, perquè moments després, a l’Espai Francesca Bonnemaison, s’oferia un assaig obert al públic de l’espectacle NOMÉS UNA VEGADA amb xerrada posterior, amb la col·laboració de Recomana.\nTambé us deixo l’àudio d’aquesta xerrada …\n← – Teatre Musical – LES ESTRELLES de BROADWAY en concert – (🐌🐌🐌🐌+🐚) – VI Festival Jardins de Pedralbes – 2018.06.26 (temp. 17/18 – espectacle nº 326) – Teatre – AQUÍ NO PAGA NI DEU, El Musical (🐚🐚🐚🐚🐚) – La Seca, espai Brossa – 2018.06.27 (temp. 17/18 – espectacle nº 327) →


TAC12 TV - El confinament a França d'un jugador de bàsquet montblanquí\nEl confinament a França d'un jugador de bàsquet montblanquí\nDimecres, 08 abril 2020 09:28\nArtur Alaminos competeix a la Nationale 2 francesa; la Lliga també s'ha cancel·lat i es viu una situació idèntica a la d'aquí. Des de la regió de l'Alsàcia i a tocar de la frontera amb Alemanya, així és la situació al país veí a través dels ulls d'un antic jugador del CBT.\nGuaita per la finestra un petit racó de menys de 3.000 habitants dins la comunitat urbana d'Estrasburg i on Artur Alaminos travessa el confinament de França. Al nord dels Pirineus, les morts per COVID-19 també han superat la barrera de les 10.000. Les restriccions són extremes amb una sola diferència destacada, es pot sortir al carrer per exercitar-se dins un perímetre màxim d'un quilòmetre especte a casa.\nArtur Alaminos té 28 anys i va militar al CBT fins al 2015 per marxar, tot seguit, a Quintanar i Villarrobledo, de l'EBA i la LEB Plata, respectivament. Aquest curs va reforçar el Vogesia Holtzheim que, fins a l'aturada, a la Nationel 2, l'equivalent a l'EBA espanyola, batallava pel 'playoff'. El bàsquet no professional s'ha aturat definitivament: les lligues no es reprendran. La temporada queda en blanc i els clubs consideren que és la decisió menys injusta, almenys ningú s'ha queixat. Les divisions d'elit, amb drets televisius signats, segueixen a l'espera.\nAlaminos i la seva parella treballen en un supermercat com a mode pràctic per aprendre l'idioma. CBT, CB Valls i CB Salou són els nostres referents de l'EBA, amb els dos primers a la part capdavantera i amb els salouencs salvats.\nMés en aquesta secció: « L'exèrcit ja treballa en la reconstrucció del pont de Bolovi a Montblanc Les residències de Montblanc, lliures de la COVID-19 »


Pis d'obra nova de 3 dormitoris amb 102m² terrassa en venda a Escaldes, Andorra\nPis en una luxosa i moderna promoció en ple centre d'Escaldes. Tots els habitatges reben abundant llum natural durant gran part del dia i ofereixen increïbles vistes i màxima comoditat gràcies a la seva ubicació òptima.\nAquesta luxosa i moderna promoció d'obra nova li ofereix una exclusiva habitatge de 111 m² en ple centre d'Escaldes, a l'eix comercial i prop de tots els serveis.\nLa promoció d'obra nova, composta per tres torres, es caracteritza pel seu luxe, la seva exclusivitat i el seu confort, i ofereix un nou concepte de vida urbana als seus futurs propietaris.\nEn primer lloc, trobem un ampli saló-menjador amb accés a una terrassa de 102 m² que envolta tot l'habitatge, perfecta per gaudir de les precioses vistes. També disposem d'una cuina oberta totalment equipada i un safareig. La zona de nit està composta per tres dormitoris dobles, un d'ells amb el seu propi bany privat i vestidor, i tots tenen un accés a la terrassa. Dos banys complets amb banyera donen servei a l'habitatge.\nSaló-menjador amb accés a una terrassa de 102 m²\n1 dormitoris en suite amb vestidor, bany privat i accés a la terrassa\nPis de 148m² en venda a Escaldes, Andorra


Radio VdeVivienda: d’abril 2010\n53è programa de Ràdio VdeVivienda\nPrograma emès el 25 d'abril de 2010 per Ràdio Bronka 104.5 Fm (Barcelona). Uns 85 minutets.\nAquí estem quinze dies més tard per portar-vos aquella informació, que molt probablement, no explicaran de la manera que ho expliquem nosaltres, ni pitjor ni millor, diferent.\nPresentem el programa de la ma d’en Carles que es posa els “mandos” i que amb una joguina nova ens farà el deleite amb cacofonies com, ” tumai sisté inglish maaaaaaain!”.\nEns presentem per a al programa d’avui:\nEl Pako al micro taronja, al blau pitufu en Markox i la groc “chillón” la Clara,\nEntrant en matèria, us portem dades esgarrifoses de les pràctiques realitzades per alguns propietaris per intentar fotre fora a la gent gran dels seus pisos, un dia més una vergonya més ,per lo que es coneix com violència immobiliaria o “mobbing”, ja ho cantava el macaco “mobbiiiiiiiiing, mestais haciendo mobbiiiiiiiiiing”.\nUs fem quatre, bueno millor dos, pinzellades del “low cost”, ja no saben que fer per treure’s l’excedent de pisos, “ a robà carteras”.\nInaugurem secció només d'anada , “La perla de la setmana” notícies o pseudo-notícies que fan esgarrifances .\nEns currem un reportatge radiofonics , sobre la passada reunió de la xarxa social pel dret a l’habitatge, la ciutat i el territori realitzada el 17 d’abril, “mirar si son buenas personas”.\nNo us podeu perdre l’ojualdatu d'avui, “vai a flipal, palabra”.\nI a l'agenda incloem properes activitats i jornades a Can Masdeu i a La Rimaia.\nTot ben farcidet de bona música , enviada per un bon oient del programa.\nLi dediquem el programa a ell i al poble portuguès que el 25 d’abril van celebrar 36 anys de la revolució del clavells .\nEns escoltem el proper diumenge 9 de maig als voltans de les 18 hores al 104.5 FM de Barcelona\nPublicat per radiovivencia a 1:07 Cap comentari:\n52è programa de Ràdio VdeVivienda\nPrograma emès el 11 d'abril de 2010 per Ràdio Bronka 104.5 Fm (Barcelona). Uns 75 minutets.\nDesprés d´un intent de fer el Carles el programa en solitari,jejeje, la cosa engega i de quina manera!.\nEncetem el programa que obre la tercera primavera RadioUvera.\nUs parlem sobre el greu cas del Cabanyal, tot s'hi val en el món de l'especulació, vergonya política, també us avancem els intents de controlar les iniciatives populars com l’hort del xino per part del districte de ciutat vella; més coses més, us parlem de la manipulació informativa sobre els anomenats pisos protegits.\nTot com sempre amanit amb bon rotllo, reivindicació i música, aquesta setmana amb: Radio Malanga, Nous Espectres, La Pegatina, Blues del perdedor, Color Humano.\nEns escoltem el proper diumenge 25 d'abril als voltans de les 18 hores al 104.5 FM de Barcelona\nPublicat per radiovivencia a 12:34 Cap comentari:


El Calderí - Xiulet 303\nAvui hem fet la cercavila de la Setmana de la Mobilitat. Un any més, venir caminant a l’escola ha estat divertit gràcies al grup de música que amenitzava la caminada. Petits i grans hem recordat la importància de venir caminant a l’escola i hem fet palès que és agradable compartir el camí amb companys i companyes.\nAquest matí hem tingut el goig de veure el menjador de l’escola ple de voluntaris i voluntàries que han vingut a preparar la fruita de l’esmorzar comunitari. Us donem les gràcies per ser-hi i seguir fent viable aquesta activitat d’escola.\nLa Comissió d’Extraescolars ens ha fet arribar la graella de les activitats extraescolars que finalment es realitzaran aquest curs. Us adjuntem la informació amb el Xiulet. Els qui fareu l’activitat de natació mireu bé els horaris de piscina perquè han canviat respecte la proposta inicial.\nDes d’aquesta comissió us recordem que un cop finalitzada l’activitat extraescolar us podeu quedar al pati si ho considereu, però no us podeu quedar dins les aules ni al gimnàs ni fer ús del material d’aquests espais.\nRecordeu que els monitors aniran a buscar els alumnes a les 16,30h. Si sou d’educació infantil, podreu anar a recollir els vostres fills i filles directament a les aules i si sou d’educació primària, us podeu esperar a l’entrada de l’escola ja que el monitor corresponent baixarà els alumnes de les aules.\nUn any més, l’Escola participa i impulsa el projecte Lecxit, a favor de la lectura. Si us feu voluntaris/àries els dimecres i dijous a la tarda, de 16,30 a 17,30h podreu col·laborar en sessions de lectura amb un nen o nena i ajudar-los a millorar la seva comprensió lectora. Us assegurem una vivència personal única, formació i una certificació que us acreditarà com a voluntaris. Us bé de gust? Si hi voleu participar adreceu-vos a secretaria. Teniu temps fins el 22 d’octubre!\nEls membres de la Coral de l’escola ja ho tenen tot a punt per a l’estrena "EL VIATGE D’EN PRIM", un musical participatiu que portarà tres-cents voluntaris dalt de l’escenari, durant la festa major d’enguany. L’espectacle s'estrenarà el proper 12 d’octubre a l’envelat gran. El musical és un projecte de cocreació en què hi han pres part una vintena d’entitats de Caldes. El projecte té un component solidari i destinarà la recaptació, mitjançant taquilla inversa, al projecte educatiu de Caldes Solidària de Mampatim, al Senegal. Us adjuntem el cartell informatiu amb el Xiulet. Bona feina Coral!\nEn relació als actes de Festa Major hem tingut la proposta d’una família de l’escola que ens ofereix la possibilitat de col·laborar amb els Diables de Caldes i fer la “Tronada de barri” d’inici de Festa Major. Cal fer la inscripció abans del 5 d’octubre de manera que si us interessa, no dubteu en adreçar-vos al Pep Gaspar, pare de la Bruna de 1r o bé passeu pel despatx. Animeu-vos! Que el barri del Bugarai soni ben fort!\nFeliç darrer cap de setmana de setembre.\nCaldes de Montbui, 28 de setembre de 2018


L'objectiu principal de la Barça Escola Barcelona és la formació integral dels seus alumnes seguint el model d'escola de futbol propi del FC Barcelona\nBarça Escola Barcelona | ARXIU FCB\nLa Barça Escola Barcelona és una escola de futbol formatiu destinada a nens i nenes d’entre 6 i 12 anys.\nDotem els jugadors dels conceptes bàsics del futbol per poder afrontar amb garanties d'èxit els reptes esportius que se'ls plantegin en el futur i també transmetem els valors que representa el FC Barcelona: tolerància, respecte, solidaritat, amistat, joc net, integració, esforç i felicitat.\nSe segueixen els mètodes d'entrenament dels equips de les categories inferiors del Club, que consisteixen en una sèrie d'exercicis progressius i interrelacionats, adequats a cada etapa o nivell de formació.\nTots els alumnes que hi formen part entrenen dos dies per setmana i juguen partits cada dissabte. A més d'aquests partits de lliga interna, els alumnes tenen l’opció de participar en diferents trobades i tornejos que s’organitzen durant el curs.\nLa Barça Escola consta de 3 etapes formatives en funció de les edats dels jugadors que hi formen part:\nFormació (8 a 10 anys)\nPrecompetició (10 a 12 anys)\nEs formen grups de treball amb un màxim de 12 jugadors per equip, per tal que els alumnes puguin gaudir d’una participació més gran durant les sessions, i perquè els entrenadors tinguin més incidència en l’evolució de tots ells.\nCamps 3 i 4 (annexos al Miniestadi)\nDe setembre al juny del 2019\nDilluns i dimecres, de 18 a 19h o de 19 a 20h\nDimarts i dijous, de 18 a 19h o de 19 a 20h\nDia i horaris de partit\nDissabtes, de 9 a 15h\nLes proves per la temporada 2019/20 se celebren els dies 23 de març i 6 d'abril de 2019 als camps annexos al Miniestadi. INSCRIU-TE AQUÍ!\nAtenció telefònica: de 10 a 14h i de 17 a 19:30h de dilluns a divendres.\nVisites presencials: de 17 a 19:30h de dimarts a divendres\nPersona de contacte: Oriol Grau